ทองปิดพุ่ง9.9  ดอลล์
สัญญาทองคำตลาดนิวยอร์กปิดพุ่งขึ้นเหนือระดับ 1,600 ดอลลาร์/ออนซ์เหตุตลาดหุ้นร่วงหนุนแรงซื้อทอง
28 มี.ค. 2556

สัญญาทองคำตลาดนิวยอร์กปิดพุ่งขึ้นเหนือระดับ 1,600 ดอลลาร์/ออนซ์เหตุตลาดหุ้นร่วงหนุนแรงซื้อทอง
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 9.9 ดอลลาร์ หรือ 0.62% ปิดที่ 1,607.2 ดอลลาร์/ออนซ์
สัญญาทองคำดีดตัวขึ้นเนื่องจากการร่วงลงของตลาดหุ้นนิวยอร์กได้กระตุ้นให้นักลงทุนเข้าซื้อทองเพื่อความปลอดภัย ซึ่งช่วยหนุนสัญญาทองคำพุ่งขึ้นเหนือระดับ 1,600 ดอลลาร์/ออนซ์
ทั้งนี้ ตลาดหุ้นนิวยอร์กปรับตัวลงหลังจากสมาคมนายหน้าอสังหาริมทรัพย์แห่งชาติของสหรัฐ เปิดเผยว่า ดัชนีการทำสัญญาขายบ้านที่รอปิดการขาย (pending home sales) หดตัวลง 0.4% สู่ระดับ 104.8 ในเดือนก.พ.จากเดือนม.ค.
นอกจากนี้ ตลาดยังได้รับแรงกดดันจากความวิตกกังวลว่าวิกฤตการเงินที่เกิดขึ้นกับไซปรัสอาจจะลุกลามไปยังประเทศอื่นในยูโรโซน